CELEX: C2007/283/66
Language: bg
Date: 2007-11-24 00:00:00
Title: Дело T-372/07: Иск, предявен на 24 септември 2007 г. — Dimos Kerateas/Комисия

24.11.2007   
            
            
               BG
            
            
               Официален вестник на Европейския съюз
            
            
               C 283/36
            
         Иск, предявен на 24 септември 2007 г. — Dimos Kerateas/Комисия
   (Дело T-372/07)
   (2007/C 283/66)
   Език на производството: гръцки
   Страни
   
      Ищец: Dimos Kerateas (Attica, Гърция) (представители: адв. A. Papakonstantinou и M. Chaïdarlis)
   
      Ответник: Комисия на Европейските общности
   Искания на ищеца
   
               —
            
            
               Да се отмени Решение C(2004) 5611 на Комисията от 22 декември 2004 г. относно отпускането на помощ по Кохезионния фонд за проекта, наречен „Проект за управление на твърди отпадъци на Първо административно подразделение на областта югоизточна Attica и на Второ административно подразделение на Troizinía, 1. Зона за хигиенно заравяне на отпадъци в инсталацията за обработка и управление на отпадъци в югоизточна Attica в местността „Vragoni“ на Keratea-Lavreotikí. 2. Станция за транспортиране на отпадъци на Второ административно подразделение на областта Attica в Troizinía“;
            
         
               —
            
            
               в случай на съмнение да се разпореди инспекция на място в представляващия обект на спора район на проекта и да се изискат независими технически експертизи с оглед потвърждаване на доводите на ищеца;
            
         
               —
            
            
               да се осъди Комисията на Европейските общности да заплати съдебните разноски.
            
         Правни основания и основни доводи
   Във връзка с правния интерес от предявяването на иск за отмяна на основание член 230 ЕО ищецът счита, че обжалваното решение, насочено към създаването на зона за хигиенно заравяне на отпадъци върху площ, която представлява част от района на община Keratea, го засяга пряко и индивидуално, доколкото ищецът представлява публичноправен субект, отговарящ за защитата на общественото здраве и на околната среда в района на финансирания проект.
   Ищецът изтъква, че обжалваното решение — чието съдържание твърди, че е узнал на 13 август 2007 г. — едновременно нарушава поредица разпоредби на първичното общностно право, свързани със защитата на здравето и околната среда, както и разпоредбите на вторичното общностно право, които ги поясняват.
   Ищецът твърди по-конкретно, че финансирането на проекта противоречи на целите за съхранение, защита и подобряване качеството на околната среда, за защита на общественото здраве, както и на внимателното и рационално използване на природните ресурси. Освен това според ищеца обжалваното решение на Комисията заобикаля преди всичко членове 3, 4 и 6 от Директива 75/442/ЕИО (1) и членове 3 и 4 от Директива 91/156/ЕИО (2), които определят точни задължения в областите на предпазването, на намаляването на производството и вредността на отпадъците.
   На последно място, според ищеца е явно, че създаването на инсталация за управление и изхвърляне на отпадъци във вътрешността на защитен район по никакъв начин не би могло да се счита за проект, който е годен за финансиране чрез такъв финансов инструмент, какъвто е Кохезионният фонд, който по условие финансира само проекти, съобразени с изискванията за защита на околната среда.
   
      (1)  Директива 75/442/ЕИО на Съвета от 15 юли 1975 година относно отпадъците (ОВ L 194, стр. 39).
   
      (2)  Директива 91/156/ЕИО на Съвета от 18 март 1991 година за изменение на Директива 75/442/ЕИО относно отпадъците (ОВ L 78, стр. 32).